Benescke Janse van Rensburg het die voorreg gehad om op 'n plaas in die Vrystaat groot te word. Na haar hoërskoolloopbaan aan die Oranje Meisieskool in Bloemfontein, het sy haar universiteitsjare aan die Stellenbosch Universiteit begin. Vandag staan sy met 'n B.A.-graad, 'n onderwyssertifikaat en 'n meestersgraad in Joernalistiek in die hand. Haar passie is om God se Woord en beloftes op 'n kreatiewe, relevante manier oor te dra waarmee die man op straat kan identifiseer.